da da da da en en da de da da da da de en da da en de en da en da en da en da en da da en da da en da en en sv da
World Patient Safety Day 17.9.
Medicin.dk støtter op med film og temamøde
Lørdag d 17. september er det WHOs World Patient Safety Day. I år med særligt fokus på medicinsikkerhed.
Styrelsen for Patienstikkerhed støtter op om dagen med en virtuel temadag om medicinsikkerhed fredag d 16. september.
Dansk Selskab for Patientsikkerhed bruger dagen til at kåre en vinder af Patientsikkerhedsprisen 2022 - se de nominerede her.
Og på Medicin.dk støtter vi naturligvis også op om dagen:
Film om medicin, der kræver særllig opmærksomhed - STOP TÆNK TJEK
Vi relancerer syv korte film om de typer medicin, der oftest sker alvorlige håndteringsfejl med. Filmene ligger på kampagnesiden STOP TÆNK TJEK og er udarbejdet sammen med Styrelsen for Patientsikkerhed i 2019-2020. Filmene er målrettet personale der håndterer medicin for borgere og patienter, men er også til at forstå for andre. Filmene kan downloades frit fra videobiblioteket Vimeo og lægges lokalt på PC'er i jeres afdeling eller afsnit.
Temamøde om polyfarmaci og multisygdom
Og tirsdag den 11. oktober kl 15-17 holder vi åbent temamøde om polyfarmaci og multisygdom, hvor vi vil diskutere nogle bud på, hvordan der kan prioriteres i forbindelse med polyfarmaci og multisygdom, så patienten får den bedst mulige - og sikreste - behandling.
Læs mere om World Patient Safety Day på WHOs hjemmeside.
© 2022 Medicin.dk · DLI A/S · Life Science Huset · Lersø Parkallé 101 · 2100 København Ø